b'\n_START_ARTICLE_\nHyponym\n_START_PARAGRAPH_\nHyponym (fra gresk: onyma, \xc2\xabnavn\xc2\xbb) er, innen lingvistikken, et ord med en referanse som inng\xc3\xa5r i (er en delmengde av) referansen til et annet ord. Et klassifikasjonssystem hvor underordnede ord er hyponymer, mens overordnede ord er hyperonymer kalles en taksonomi.\n_START_SECTION_\nEksempler\n_START_PARAGRAPH_\nOrdet terrengsykkel er et hyponym til sykkel, som igjen er et hyponym til fremkomstmiddel. Motsatt er fremkomstmiddel et hyperonym til sykkel, og sykkel er et hyperonym til terrengsykkel.'